آی بولاق! / علی جوادپور
سس / کبری میرحسینی
آی بولاق! / علی جوادپور
آخیشیندا بیر غریبلیک دویورام
نییه کؤورلمیسن، نییه آی بولاق؟
باشیندا گؤزللر دومانمیش بلکه،
ایندی چکیلیبدی گؤیه آی بولاق!
او قایا باغریندان، بو داش ایچیندن
نه یین سئوگی سیله کئچیب گلیرسن؟
کاش دویا بیله یدیم، بیله یدیم کی من-
نه یه وورولموسان، نه یه آی بولاق!
گؤزونده آی چیمر، گونش یویونار
بیر گؤزون نه قدر گؤزللییی وار؟!
گؤرنده گؤزونو، روحوم هر باهار-
بورونر یاشیلا، گؤیه آی بولاق.
آخ گؤزوم گوزگوسو، آخ اوره ییم آخ
قویما پاییزلانا بو یورد، بو تورپاق
او دره؛ یام یاشیل، او داغ؛ آغ-آپباق
بو دوزه ده سویون دیه آی بولاق
بیر قورتوم سویوندا دونیانین دادی
دادینا دیمه سین دونیانین آدی
دونیادا دورولوق، صافلیق اولمادی،
قالدیق ائله دئیه-دئیه آی بولاق
قالدیق ائله دئیه-دئیه آی بولاق…
pes_Arab azb_Arab pes_Arab azb_Arab kas_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab